stanford-oval/wikipedia huggingface dataset:
טרוויס ווריק
קריירה

ווריק נולד וגדל בפיין ברוק, ניו ג'רזי, למשפחה ממוצא יהודי. ווריק למד ושיחק כדורסל בתיכון מונטוויל במשך שלוש שנים. ווריק שימש בשתי שנותיו האחרונות כקפטן ובעונה האחרונה נבחר לשחקן המצטיין של התיכון.
בתחילת דרכו במכללות, שיחק ווריק במכללת סנט מייקל. בשנתו האחרונה במכללה, הוא העמיד ממוצעים של 16 נקודות, 8 ריבאונדים, 1.3 אסיסטים ו-1.2 חטיפות למשחק. הוא נבחר לקבוצה השנייה של העונה.
ב-18 באוקטובר 2013, החל ווריק את הקריירה המקצועית שלו כשחתם בגות'ה רוקטס מהליגה הגרמנית. ב-8 באפריל 2014, קלע ווריק שיא קריירה של 24 נקודות, ב-8 מ-12 מהשדה, יחד עם 3 ריבאונדים בניצחון 80–90 על קריילסיים מרלין. ב-29 משחקים בקבוצה, הוא העמיד ממוצעים של 9.9 נקודות, 5.1 ריבאונדים, 1.3 אסיסטים ו-1.1 חטיפות למשחק.
ב-27 ביוני 2014, ווריק חתם לשנתיים בריזן לודביגסבורג.
ב-29 באוקטובר 2015, חתם ווריק לעונה בהמבורג טאוארס. עם זאת, ב-9 בדצמבר 2015, הוא עזב את הקבוצה וחתם ברסטה פכטה עד תום העונה. ווריק עזר לקבוצה לסיים כסגנית האלופה. ב-26 משחקים בהם שיחק באותה עונה, הוא העמיד ממוצעים של 7.7 נקודות ו-3.5 ריבאונדים בממוצע למשחק, עם 41.4 אחוזים לשלוש.
ב-15 באוגוסט 2017, חתם ווריק לעונה במכבי אשדוד מהליגה הישראלית. ב-3 במאי 2018, קלע ווריק שיא עונתי של 19 נקודות, יחד עם 3 ריבאונדים ו-2 חטיפות בהפסד קבוצתו 65–85 להפועל ירושלים. ווריק עזר לאשדוד להגיע לפלייאוף, שם הודחה על ידי הפועל תל אביב ברבע הגמר.
ב-20 ביוני 2018, חתם ווריק לעונה בהפועל באר שבע. ב-7 באפריל 2019, קלע ווריק שיא עונתי של 21 נקודות, ב-7 מ-12 לשלוש, יחד עם 3 אסיסטים בהפסד 88–97 למכבי אשדוד. ווריק עזר לבאר שבע להגיע לפלייאוף, שם הודחה על ידי הפועל ירושלים ברבע הגמר. ב-29 משחקים בקבוצה, הוא העמיד ממוצעים של 8.5 נקודות ו-2.7 ריבאונדים בממוצע, עם 42.6 אחוזים לשלוש.
ב-19 ביוני 2019, חתם ווריק לעונה בעירוני נהריה. בנהריה הוא קלע 7.6 נקודות בממוצע למשחק.
ב-28 ביולי 2020, חזר ווריק להפועל באר שבע.
בעונת 2022/2023 שיחק במדי עירוני נס ציונה.
הערות שוליים

↑  קלעי כל הזמנים - הפועל באר שבע באתר מנהלת ליגת העל בכדורסל
↑  האלופה עצרה את הריצה של אשדוד, באתר מנהלת ליגת העל בכדורסל, ‏3 במאי 2018
↑  רכש ראשון לעולה החדשה: טראוויק ווריק, באתר מנהלת ליגת העל בכדורסל, ‏20 ביוני 2018
↑  החצי הטוב: "הדולפינים" ניצחו בקונכיה, באתר מנהלת ליגת העל בכדורסל, ‏7 באפריל 2019
↑  רותם אטיאס, טראוויס ווריק חתם בעירוני נהריה, באתר ynet, 19 ביוני 2019
↑  אור שקדי‏, הפועל באר שבע: טראוויס ווריק חתם לשנתיים, באתר וואלה, 30 ביולי 2020
טקסיים

| טקסיים |
| --- | --- |

מיון מדעי
ממלכה:: צומח
מערכה:: מחטנאים
מחלקה:: מחטניים
סדרה:: מחטיים
משפחה:: טקסיים
שם מדעי
 Taxaceae ‏גריי, 1822

Cephalotaxus harringtonia
טקסייםׁ (שם מדעי: Taxaceae; וכן משפחת הטקסוס) היא משפחה של עצים מחטנים הכוללת 9 סוגים וכ-30 מינים של צמחים. לפי סיווגים ישנים - 3 סוגים ו7–12 מינים.
מאפיינים

הטקסיים הם עצים קטנים רב-ענפיים ושיחים. העלים ירוקי עד, מסודרים בספירלות.
אלו צמחים דו-ביתיים, נדיר חד-ביתיים. האצטרובלים הזכריים הם 2–5 מ"מ באורכם ומפזרים את אבקתם מוקדם באביב. האצטרובלים הנקביים קטנים בהרבה עם קשקש אובול ופרי אחד וזרע אחד. כשהזרע מבשיל, הקשקש האובולופרי הופך לאריל בשרני המכסה חלקית את הזרע. האריל הבשל הוא רך, עסיסי ומתוק ויש לו צבע בהיר. צפורים האוכלות אותו מפזרים את זרעו הנוקשה שאינו ניזוק בנפילה מקוריהן. עם זאת זרעים אלה רעילים מאוד לבני אדם, כשמכילים את הרעלים "אקסין" ו"טקסול".
משפחת הטקסיים היא עתיקה מאוד, כשהמין Palaeotaxus rediviva הופיע בתור הטריאס.
הסוג טקסוס התחיל לצמוח ביורה. הטקסוס השכיח של ימינו הופיע בשלהי תור הרביעון
סיווג

הטקסיים כלולים בדרך כלל יחד עם כל המחטנים האחרים בסדרת המחטיים (Pinales). ניתוח DNA הראה שעצי הטקסוס הם מונופילטיים עם שאר משפחות המחטיים, מסקנה שנתמכה על ידי מחקרים מיקרומורפולוגיים. בעבר נחשבו נפרדים משאר המחטנים, בסדרה משלהם שנקראה Taxales. ארנסט הנרי וילסון קרא לטקסיים בשם taxad ‏ (1916).
על סמך מחקרים משנות ה-2000 המוקדמות הועלתה ההצעה כי הסוגים Torreya ו Amentotaxus יועברו ל"צפאלוטקסיים" - (Cephalotaxaceae), זאת מפני שמבחנים גנטיים הצביעו על קרבתם יותר לצפאלוטקסוס (Cephalotaxus), מאשר לטקסוס.
מחקרים יותר חדשים כללו בכל זאת גם את צפאלוטקסוס בתוך פירוש מורחב של משפחת הטקסיים כמשפחה יחידה גדולה יותר. (Price 2003 )- לפי תובנה זו, הטקסיים כוללים 6 סוגים וכ-30 מינים.
ההבדלים המדוברים בין טקסיים ובין צפאלוטקסיים נוגעים למורפולוגיה של הזרעים, כשהזרעים הבשלים של הטקסיים קטנים יותר, גדולים תוך 6–8 חדשים עד ל 5–8 מ"מ ואינם מכוסים במלואם על ידי האריל. לזרעי הצפאלוטקסיים הבשלה ארוכה יותר בין 18–20 חדשים, הזרעים הבשלים מכוסים לחלוטין באריל, וגודלם מגיע לידי 12–40 מ"מ.
סיווג > סוגים

Torreya
Amentotaxus
Cephalotaxus
Diploporus - נכחד
Sommerxylon - נכחד
Taxus - בו המין טקסוס מעורב
Pseudotaxus
Austrotaxus
הסוגים Torreya ,Amentotaxus ו-Cephalotaxus היו בעבר במשפחת הצפאלוטקסיים (Cephalotaxaceae).
לקריאה נוספת

Anderson, E. & Owens, J. N. (2003). Analysing the reproductive biology of Taxus: should it be included in Coniferales? Acta Hort. 615: 233-234. (conclusion is 'yes')
Chase, M. W. et al. (1993). Phylogenetics of seed plants, an analysis of nucleotide sequences from the plastid gene rbcL. Ann. Missouri Bot. Gard. 80: 528-580.
Price, R. A. (2003). Generic and familial relationships of the Taxaceae from rbcL and matK sequence comparisons. Acta Hort. 615: 235-237.
טולו ארוקודארה

טולוולאסה "טולו" עמנואל ארוקודארה (באנגלית: Toluwalase "Tolu" Emmanuel Arokodare; נולד ב-23 בנובמבר 2000 בלאגוס שבניגריה) הוא כדורגלן ניגרי המשחק בעמדת החלוץ בקבוצת ראסינג גנק מליגת העל הבלגית.
קריירת מועדונים

ארוקודארה גדל באקדמיות קאש, אינטרנשיונל ספורטס, פליינג ספורטס ובוקס טו בוקס FC בניגריה. בחודש יוני 2019 חתם בולמיירה מליגת העל הלטבית, במדיה ערך 32 הופעות ליגה והבקיע 22 שערים.
ב-18 בספטמבר 2020 הושאל ארוקודארה לפ.צ. קלן מהבונדסליגה למשך עונת 2020/2021. ב-26 בספטמבר ערך את הופעת הבכורה שלו במועדון, בהפסד 1-0 לארמיניה בילפלד במסגרת המחזור השני בליגה. הוא ערך עשר הופעות ליגה במהלך תקופת ההשאלה, בהן לא הבקיע אף שער.
ב-28 ביוני 2021 הושאל ארוקודארה לאמיין מליגת המשנה הצרפתית למשך עונה וחצי. הוא ערך 55 הופעות ליגה במהלך תקופת ההשאלה, בהן הבקיע 14 שערים.
ב-31 בינואר 2023 חתם ארוקודארה על חוזה לארבע שנים וחצי בראסינג גנק מליגת העל הבלגית. ב-5 בפברואר ערך את הופעת הבכורה שלו במועדון, בניצחון 3-2 על גנט במסגרת המחזור ה-24 בליגה לעונת 2022/2023, בו הבקיע את שער הבכורה שלו במועדון.
הערות שוליים

↑  Arminia Bielefeld - 1. FC Köln 1:0 (Bundesliga 2020/2021, 2. Round), worldfootball.net (באנגלית)
↑  Arminia Bielefeld vs. FC Cologne - 26 September 2020 - Soccerway, int.soccerway.com
↑  Amiens SC Football - Toluwalase Arokodare est amiénois !, Amiens SC Football (בצרפתית)
↑  Gent vs. Genk - 5 February 2023 - Soccerway, int.soccerway.com
טאיפן חופים

| טאיפן חופים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: טאיפן
מין:: טאיפן חופים
תת-מינים
 Oxyuranus scutellatus canni  Oxyuranus scutellatus scutellatus
שם מדעי
 Oxyuranus scutellatus ‏פטרס, 1867
תחום תפוצה


טאיפן חופים בגן חיות באוסטרליה
טאיפן חופים (שם מדעי: Oxyuranus scutellatus) הידוע גם בשם טאיפן מצוי הוא מין של נחש ארסי מהסוג טאיפן שבמשפחת הפתניים.
טאיפן החופים חי באזורי החוף הצפוניים והמזרחיים של אוסטרליה כמו גם בגינאה החדשה. לפי מחקרי רעילות זהו הנחש היבשתי השלישי בארסיותו בעולם בהתבסס על ערכי LD50.
תיאור פיזי

טאיפן החופים הוא נחש גדול, זהו הנחש הארסי הגדול ביותר באוסטרליה. בוגרים מגיעים לבגרות מינית בערך באורך של 1.20 מטר (גוף+זנב). פרטים מבוגרים יותר מגיעים לאורך של 1.5-2 מטרים ואף יותר כאשר האורך הממוצע הוא 1.96 מ' ומשקל של 3 ק"ג. הפרט הארוך ביותר שנתפס באוסטרליה היה באורך של 2.9 מטרים ושקל 6.5 ק"ג. מיני טאיפן אחרים, בהם הטאיפן פנים-יבשתי, נוטים להיות באורך דומה, אך בממוצע הם מעט קצרים יותר.
בקרב נחשים ארסיים רק רב-פתן מלכותי, ממבה שחורה וגומצן ענק ארוכים יותר ממנו.
הראש ארוך, צר וגדול, בדומה לראשה של הממבה השחורה. למעשה, במספר אספקטים של מורפולוגיה, אקולוגיה והתנהגות, טאיפן החופים דומה מאוד לממבה השחורה. הגוף דק, אך חזק ומוצק, והצבע עשוי להשתנות בין הפרטים השונים מירוק זית בהיר ועד חום-אדמדם, אולם חלק מהפרטים עשויים להיות בצבע אפור כהה עד שחור. העיניים עגולות וגדולות בצבע חום בהיר עם אישונים גדולים.
תפוצה ואזור מחיה

טאיפן החופים נפוץ רק באוסטרליה ובאי של גינאה החדשה, המורכב משתי פרובינציות אינדונזיות, בחלק המערבי של האי, ומגינאה החדשה, בחלק המזרחי של האי. בצפון וצפון-מזרח אוסטרליה הוא עשוי להימצא מאות ק"מ מהחוף, על אף שמו, שרומז שהוא חי בסמוך לחוף.
מין זה חי באזורי מחיה שונים. ניתן למצוא אותו באזורים חמים ולחים, באזורי חוף טרופיים, ביערות מונסון ובאזורי סבך. באזור קווינסלנד הוא הסתגל בצורה טובה לשדות קנה הסוכר, בה אוכלוסיית המכרסמים פורחת. הנחש תופס מחסה במחילות נטושות של חיות אחרות, גזעי עץ חלולים, וערמות צמחייה או אשפה.
התנהגות ותזונה

טאיפן החופים פעיל לרוב בשעות היום, בייחוד בשעות הבוקר, אולם הוא עשוי לצאת לפעילות בלילה בתקופות חמות בשנה. כאשר הוא צד, זה נראה כאילו הוא תר את טרפו בעזרת הראיה המפותחת שלו, והוא נראה לרוב מטייל כאשר ראשו מורם מעט מהקרקע. ברגע שהוא מבחין בטרפו, הנחש קופא לפני שהוא מפתל את קדמת הגוף, מזנק ומכיש מספר פעמים. הטרף משוחרר לאחר ההכשה וזאת על מנת להקטין את הסיכוי שהנחש ייפגע מתגובת הטרף, בייחוד מעכברושים, שיכולים לפצוע אותו בצורה קטלנית בעזרת השיניים והטפרים שלהם. הנחש יעדיף להימלט מסכנה ולא להתעמת איתה, אולם אם הוא מרגיש מכותר, הוא יכול להפוך לתוקפני מאוד ולהכיש מספר פעמים ברצף.
נחשים אלה ניזונים אך ורק מחיות בעלות דם חם כמו יונקים ועופות. עכברים, חולדות ומיני יונקים קטנים, כמו בנדיקוט, יחד עם עופות אחרים מרכיבים את כל הדיאטה שלהם.
ארס

זהו הנחש היבשתי השלישי בארסיותו בעולם. ערך ה-LD50 שלו הוא 0.106 מ"ג/ק"ג, לפי נתונים אוסטרליים ו-0.12 על פי נתונים אחרים. בהכשה ממוצעת הוא משחרר 120 מ"ג ארס, כאשר השיא שנמדד הוא 400 מ"ג.
הארס מכיל רעל עצבים חזק במיוחד המשפיע על מערכת העצבים ועל יכולת קרישת הדם. מי שהוכש צפוי לחוות כאב ראש, בחילות והקאות, דימום פנימי, שיתוק, הרס רקמות ונזק לכליות. במקרים של הרעלה חמורה, יכול להתרחש מוות כחצי שעה לאחר הכשה, אולם בממוצע מגיע המוות כשעתיים וחצי לאחר ההכשה, תלוי באזור ההכשה ובמצב בריאותו של הקורבן. הכשות לא מטופלות מסתיימות ב-100% תמותה, לכן חובה לקבל טיפול רפואי דחוף אחרי כל הכשה, אפילו מינורית. לפני הכנסת הנסיוב נגד ארס הספציפי של ארס זה לשימוש ב-1965, הסתיימו כמעט כל מקרי ההכשה במוות.
תת-מינים

Oxyuranus scutellatus canni - מצוי בחלקים הדרומיים של איי גינאה החדשה
Oxyuranus scutellatus scutellatus - מצוי באזורי החוף הצפוניים והצפון-מזרחיים של אוסטרליה
הערות שוליים

↑  טאיפן חופים באתר הרשימה האדומה של IUCN
טרטספיס

| טרטספיס |
| --- | --- |

תקופה
תחילת דבון, 397 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: פרוקי-רגליים
מחלקה:: טרילוביטים
סדרה:: Lichida
משפחה:: Lichidae
סוג:: טרטספיס
מינים
 Terataspis grandis
שם מדעי
 Terataspis

טרטספיס (שם מדעי: Terataspis; מילולית: "מגן מפלצתי גדול") הוא סוג של חסר חוליות נכחד ממחלקת הטרילוביטים שחי בקרקעית הימים של תקופת הדבון לפני 397 מיליון שנה. המאובנים שלו נמצאו בניו יורק ובאונטריו שבקנדה. המאובנים היו שבורים ברובם, אך מדענים הצליחו לשחזר את מבנה היצור השלם.
הטרטספיס היה אחד מגדולי הטרילוביטים (אך היה קטן מהאיסוטלוס) והוא הגיע לאורך 60 ס"מ. הוא היה בעל שריון עור קוצני וסביב הצידיים והקצוות ועל הראש היו מחושים קצרים. היצור ניזון ככל הנראה מרקבובית או מנבלות וייתכן שהיה טורף של פרוקי-רגליים אחרים, תולעים ורכיכות.
בתרבות

יצור זה הופיע במשחק המחשב פארק היורה 3: בניית פארק.
טרוויס סטיבנס

טרוויס סטיבנס (באנגלית: Travis Stevens; נולד ב-28 בפברואר 1986) הוא ג'ודוקא אמריקאי, זוכה מדליית הכסף מאולימפיאדת ריו 2016 ופעמיים אלוף המשחקים הפאן-אמריקאיים.
ביוגרפיה וקריירה

סטיבנס נולד בשנת 1986 בעיר בלוויו שבמדינת וושינגטון. הוא החל ללמוד ג'ודו, ג'ו ג'יטסו ברזילאי ואמנויות לחימה אחרות בגיל 6. סטיבנס מתאמן באקדמיית רנזו גרייסי שבניו יורק עם מספר ספורטאי צמרת ובשנת 2013 פתח בית ספר לאמנויות לחימה בבוסטון.
בשנת 2007 זכה סטיבנס במדליה המשמעותית הראשונה בקריירה המקצועית שלו כאשר זכה במדליית הזהב במשחקים הפאן-אמריקאיים שנערכו בריו דה ז'ניירו כשניצח בגמר את מריו ואלס הקולומביאני.
באולימפיאדת בייג'ינג 2008, סטיבנס התחרה בקטגוריית המשקל עד 81 ק"ג וסיים במקום התשיעי לאחר שני ניצחונות ושני הפסדים. בקרב הראשון הוא ניצח את פרנקלין סינרוס מאל סלוודור, בשמינית הגמר הפסיד לאולה בישוף הגרמני ונשר לקרבות בית הניחומים שם ניצח את מחמן עזיזוב האזרי ולאחר מכן הפסיד לטיאגו קמילו הברזילאי.
ביולי 2009 הוא זכה במדליית ארד בגראנד סלאם ריו דה ז'ניירו כשניצח באיפון את איוואן ניפונטוב הרוסי בקרב על המדליה. בפברואר 2010, הוא זכה במדליית ארד בגראנד סלאם פריז היוקרתי.
באולימפיאדת לונדון 2012, סטיבנס סיים במקום החמישי. בקרב הראשון הוא ניצח את אליאז סדאי הסלובני, בשמינית הגמר הוא ניצח את אבטנדיל צ'ריקישווילי הגיאורגי וברבע הגמר ניצח את לאנדרו גיליירו הברזילאי. בחצי הגמר הוא הפסיד לאולה בישוף הגרמני ונשר לקרב על מדליית הארד בו הפסיד בניקוד יוקו לאנטואן ואלואה-פורטייה הקנדי.
בשנת 2015, סטיבנס השתתף במשחקים הפאן-אמריקאיים שנערכו בטורונטו ושוב זכה במדליית הזהב כשניצח בגמר את איוון מוראלס הקובני. במאי 2016, הוא השתתף בטורניר המאסטרס היוקרתי שנערך בגוודלחרה וזכה במדליית הזהב לאחר שניצח בגמר את ז'ואקים בוטיאו הבלגי.
באולימפיאדת ריו 2016, סטיבנס זכה במדליית הכסף. בקרב הראשון הוא ניצח את רובין פאצק השוודי, בשמינית הגמר הוא ניצח את שחזודבק סאבירוב האוזבקי וברבע הגמר ניצח את איביילו איוונוב הבולגרי. בחצי הגמר הוא גבר על אבטנדיל צ'ריקישווילי הגיאורגי ובגמר הפסיד באיפון לחסן חלמורזייב הרוסי.
לאחר האולימפיאדה, פרש סטיבנס מג'ודו תחרותי והחל לאמן ג'ודו וג'ו ג'יטסו ברזילאי במועדון בבעלותו.
זכיות בתחרויות מהסבב העולמי

| שנה | קטגוריה | עיר | מדינה |
| --- | --- | --- | --- |
| 2011 | גראנד פרי | דיסלדורף | גרמניה גרמניה |
| 2013 | גראנד פרי | טשקנט | אוזבקיסטן אוזבקיסטן |
| 2014 | גראנד פרי | דיסלדורף | גרמניה גרמניה |
| 2016 | מאסטרס | גוודלחרה | מקסיקו מקסיקו |
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
↑  הקרב מול חסן חלמורזייב, הגמר האולימפי 2016, אתר JudoInside
טיימר ביצים

טיימר ביצים דיגיטלי
טיימר ביצים הוא מכשיר שמיועד לקצוב את זמן הבישול של ביצים. המכשיר מבצע זאת באמצעות ספירה לאחור של משך זמן מסוים שהוגדר ידנית, אך בגרסאות חדישות יותר ניתן לקצוב את הזמן בדיוק רב יותר, בהסתמך על טמפרטורת המים. טיימר שסופר לאחור עשוי לשמש לא רק לבישול ביצים, אלא גם לבישול מאכלים אחרים, ובאופן כללי לצורכי מדידת זמן.
טכנולוגיה

במקור היה טיימר הביצים שעון חול קטן. עם התקדמות הטכנולוגיה, פוּתח טיימר מכני שסופר לאחור, עם חוגה הניתנת לכיוון, דבר המאפשר טווח רחב לאמידת זמן בבישול מאכלים שונים. הטיימרים הדיגיטליים החדשים הם בעלי פונקציות רבות הניתנות לשינוי ולתכנות.
על מנת לשפר את תזמון הבישול של ביצים פותחו מוצרים חדשים: המכשירים מודדים את טמפרטורת המים בהם נמצאות הביצים ומחשבים את רמת הבישול של הביצים. לסוג זה של טיימר יש פוטנציאל לאמוד בדיוק רב יותר את זמן הבישול, ללא צורך להתחשב בגורמים חיצוניים, ובעיקר טמפרטורת הרתיחה, שתלויה בגורמים שונים, כמו רמת המליחות או הלחץ הברומטרי, שבעצמו תלוי בגובה מעל גובה פני הים.
הערות שוליים

↑  צ'ארלס וויליאמס, על המדע של בישול ביצים, באתר של אוניברסיטת אקסטר (באנגלית)
| --- | --- |
בקרת זהויות :  GND: 7563684-0 
ערך זה הוא קצרמרבנושא מזון. אתם מוזמנים לתרום לוויקיפדיה ו.
טיימר המודד את טמפרטורת המים בעת בישול הביצים
טיין שאן
תמונות מאזור הרכס

תצלום לוויין של רכס טיאן שאן
הערות שוליים

↑  Тянь-Шань באנציקלופדיה הסובייטית הגדולה
| --- | --- |
בקרת זהויות :  NLI: 987007536399705171  BnF: cb12480628t (data)  GND: 4106333-8  LCCN: sh85135294  NDL: 00642031  NKC: ge310940  VIAF: 239483485   WorldCat (עם VIAF): 239483485
טנקרד דורסט

| --- | --- |
אין תמונה חופשית
 לידה:  19 בדצמבר 1925 Oberlind, תורינגיה, הרפובליקה הפדרלית של גרמניה 
 פטירה:  1 ביוני 2017 (בגיל 91) ברלין, הרפובליקה הפדרלית של גרמניה 
 מדינה:  גרמניה 
 מקום קבורה:  בית הקברות של בוגנהאוזן 
 שפות היצירה:  גרמנית 
 סוגה:  מחזה, תסכית, פרוזה 
 יצירות בולטות:  Parzivals Weg, בפסקה זו 3 רשומות נוספות שטרם תורגמו 
 בן או בת זוג:  Ursula Ehler 
 פרסים והוקרה:  פרס ביכנר (1990)  פרופסור לפואטיקה באוניברסיטת במברג (1991)  פרס הספרות של מינכן (1964)  פרס הספרות של האקדמיה הבווארית לאמנויות יפות (1983)  פרס א.ת.א. הופמן (1996)  פרס טוקאן (1969)  Brüder-Grimm-Poetikprofessur  מדליית קרל צוקמאייר (1987)  פרס גרימה (1970)  דוקטור לשם כבוד מאוניברסיטת במברג (2009)  פרס גרהרט האופטמן (1964)  פרס הדרמה של מילהיים (1989)  Order of Merit of the Free State of Thuringia (2009)  הפרס האירופי לספרות (2008)  פרס מקס פריש (1998)  פרס לזכר שילר (2010)  אות המסדר מקסימיליאן של בוואריה למדעים ואמנויות (1998)  הפרס לתרבות ואמנות של הגרמנים הקתולים (2008)  פרס סמואל בוגומיל לינדה (2006)  פרס פרידריך באור (1998) 
 חתימה:   
 
טנקרד דורסט (באנגלית: Tankred Dorst;‏ 19 בדצמבר 1925 באוברלינד בתורינגיה – 1 ביוני 2017) היה שחקן, סופר, תסריטאי ומחזאי גרמני. דורסט חיבר מעל שלושים מחזות, שחלקם זכו להצלחה מסחרית ומקצועית.
ביוגרפיה

טנקרד דורסט גדל במשפחה בורגנית אמידה, אביו היה בעלים של מפעל מכונות. בסוף מלחמת העולם השנייה דורסט גויס לצבא הגרמני, שירת בחזית המערבית ונשבה. בסוף 1947 הוא שוחרר וחזר לגרמניה. כפר הולדתו היה שייך לשטח הכיבוש הסובייטי בגרמניה. מפעל המכונות הולאם, והוא ומשפחת ערקו למערב גרמניה. בשנות החמישים דורסט עבר להתגורר במינכן.
מחזותיו החשובים הראשונים הועלו לבמה החל משנת 1960 בליבק ובמנהיים, וזכו להצלחה מסחרית. בשנת 1970 הוא הכיר את אשתו אורזולה אהרר, שכתבתה יחד איתו חלק גדול מהטקסטים של יצירותיו. דורסט זכה גם להכרה בינלאומית והוא לימד באוסטרליה ובניו זילנד. בשנת 2003 הוא כתב את הברכה לכבוד יום התיאטרון הבינלאומי החל ב-27 במרץ.
חניה סוכר-זיו

| --- | --- |
אין תמונה חופשית
 לידה:  15 בינואר 1932 צ'רנוביץ, ממלכת רומניה 
 פטירה:  5 בפברואר 2010 (בגיל 78) הרובע העשירי של פריז, צרפת 
 מדינה:  צרפת 
 פרופיל ב-IMDb
 
חניה זיו סוכר  (Hénia Suchar;‏ 15 בינואר 1932, צ'רנוביץ – 5 בפברואר 2010, פריז) הייתה שחקנית קולנוע, זמרת ואמנית ישראלית שחיה ועבדה בצרפת.
קורות חייה

בת לישראל סוכר, מבוני באר שבע וחבר ההגנה, ולרחל לישניצמן, בת יבניאל גננת מונטסורי. גדלה במעונות עובדים בתל אביב. למדה פסנתר וקיבלה מלגת לימודים לאקדמיה למוסיקה בפריס, שם גם למדה משחק והחלה בקריירה כשחקנית.
הייתה אשתו של שחקן התיאטרון הצרפתי ז'אק בוביה, בת זוגו של הבמאי הצרפתי פול ברנרד. לאחר נפילת אחיה, זיו סוכר, בקרבות סיני במלחמת ששת הימים הוסיפה את שמו לשם משפחתה.
בשנת 1974 פגשה את האדריכל הישראלי אמריקאי אדוארד גרינברג עימו חיה עד לפטירתה, יחד יצרו וקידמו את פרויקט האורבניזם Domobile.
שרה שירים שכתבה והלחינה והוציאה 3 תקליטים.
יצרה שטיחי קיר גדולים שהציגה בתערוכות בצרפת ובעולם.
הותירה בת.
פילמוגרפיה

1960 : Le Cercle vicieux de Max Pécas : Manuella
1963 : Le Jour et l'Heure de René Clément : la résistante en bleu
1965 : Les Grandes Gueules de Robert Enrico : Christiane
1966 : Paris brûle-t-il ? de René Clément : la standardiste à la préfecture
1967 : La Vingt-cinquième Heure d’Henri Verneuil : Nora
1968 : Provinces (émission "La chevelure d'Atalante"), réalisation de Robert Mazoyer
1969 : Le Temps de vivre de Bernard Paul : voix chantée de Marina Vlady (final)
* 1970: אורח בעונה מתה, משה מזרחי: אשת הקצין
1970 : Le Cinéma de papa de Claude Berri : la mère
1972 : L'aventure c'est l'aventure de Claude Lelouch : une militante
* 1980: המטרו האחרון, פרנסואה טריפו: איבון
1983 : La Scarlatine de Gabriel Aghion : Yaël
טרוויס מייוות'ר

| --- | --- |
טרוויס מייוות'ר.
טרוויס מייוות'ר.
 תוכנית טלוויזיה:  "מסע בין כוכבים: אנטרפרייז"
 הופעה ראשונה:  הפרק "Broken Bow: Part 1" - פרק הבכורה של "מסע בין כוכבים: אנטרפרייז", 2001.
 הופעה אחרונה:  הפרק "These Are the Voyages..." - פרק סיום הסדרה של "מסע בין כוכבים: אנטרפרייז", 2005.
 מספר הופעות:  98 פרקים
 גילום הדמות:  אנתוני מונטגומרי
 מידע
 מקום לידה:  ספינת החלל אופק 
 גזע:  אנושי
 מין:  זכר
 מקצוע:  נווט
 שיוך:  צי הכוכבים
 אזרחות:  פדרציית הכוכבים המאוחדת
 דמויות קשורות
 משפחה:  אבא נפטר אמא - ריאנה אח - פול
 
טרוויס מייוות'ר (באנגלית: Travis Mayweather) הוא דמות בדיונית ביקום הבדיוני של זיכיון "מסע בין כוכבים", המופיע בסדרת הטלוויזיה "מסע בין כוכבים: אנטרפרייז" ומשרת כקצין ניווט על סיפון ספינת החלל "אנטרפרייז". הוא בעל דרגת סג"ם, ואחת מהדמויות המרכזיות במשך כל 4 העונות של הסדרה. את דמותו מגלם השחקן האמריקאי אנתוני מונטגומרי.
ביוגרפיה של הדמות

מייוות'ר נולד בשנת 2126 על סיפונה של ספינת החלל אופק (Horizon), ספינת מטען אנושית מדגם J, וביקר במקומות רבים, כגון טריליוס פריים (Trillius Prime), דריילאקס (Draylax), מושבת וגה (Vega), ושני הירחים של טנביאן (Tenebian). מייוות'ר "בומר" (boomer), כלומר הוא גדל בחלל על סיפון ספינות משא, ושיש לו ניסיון בחלל אפילו יותר מאשר מפקדו, קפטן ג'ונתן ארצ'ר.
מייוות'ר הוא בחור שקט ונלהב, טייס מוכשר ומיומן מאוד ויש לו קצת ניסיון במערנות. יש לו אח אחד לפחות, פול, שהפך לקפטן של האופק לאחר מותו של אביהם, הקפטן הקודם של הספינה, בינואר 2153. אמם, ריאנה, הייתה החובשת של הספינה והמהנדסת הראשית. מייוות'ר חזר הביתה לאופק בסביבות ה-10 ינואר, 2153, כאשר האופק הייתה בדרכו למושבה דנבה (Deneva). בדרכה אל תחנת דנבה, האופק הותקפה פירטים, אבל בשל הניסיון שצבר מייוות'ר בצי הכוכבים עם כלי נשק - האופק הצליחה להגן על עצמה מפני תוקפיה.
במהלך הסדרה, דמותו של מייוות'ר היא זו שנפצעה, שותקה ואפילו "נהרגה", מספר פעמים רב יותר מאשר כל דמות אחרת מקרב צוות השחקנים הראשי.
במהלך יצירת הסדרה "מסע בין כוכבים: אנטרפרייז", מייוות'ר היה אמור להיות לוטננט, בגלל הניסיון שלו בחלל. דרגתו שונתה לסג"ם משום שהמפיקים חשבו שיהיה זה לא אמין, אילו למלקולם ריד המבוגר ולמייוות'ר הצעיר תהיה אותה הדרגה.
יקום המראה

בפרק הכפול "In a Mirror, Darkly", טרוויס מייוות'ר של יקום המראה הוא סמל ב-MACO corps (ראשי תיבות של: Military Assault Command Operations). בסופו של דבר, הוא משתף פעולה עם הושי סאטו של יקום המראה, בניסיונה להשתלט על אימפריית הארצנים.
תגובות

על פי דייוויד גריבן, "סג"ם טרוויס מייוות'ר, ההגאי, הוא אפרו-אמריקאי וריק מוחלט, אשר לעיתים נדירות מקבל אפילו שורה שאיננה טכנית בפרק; ללא הגזמה, זה לגמרי מדויק לומר שלאו'הורה (נישל ניקולס) היו יותר שורות של דיאלוג".
הערות שוליים

↑  Greven, David. Gender and Sexuality in Star Trek. Jefferson: McFarland and Company, 2009. pg. 123.
| מסע בין כוכבים: אנטרפרייז |
| --- | --- | --- |
| יוצרי הסדרה | בראנון בראגה • ריק ברמן • על-פי "מסע בין כוכבים" מאת ג'ין רודנברי |  |
| שחקנים ראשיים | סקוט באקולה • ג'ון בילינגסלי • ג'ולין בליילוק • דומיניק קיטינג • אנתוני מונטגומרי • לינדה פארק • קונור טריניר |  |
| דמויות ראשיות | ג'ונתן ארצ'ר • פלוקס • ט'פול • מלקולם ריד • טרוויס מייוות'ר • הושי סאטו • צ'ארלס טאקר |  |
| גזעי חייזרים | אוריונים • אנארים • אנדוריאנים • בוני הספירות • דנוביולנים • וולקנים • טלרייטים • זינדי • סוליבאנים • קלינגונים |  |
| מושגים | אנטרפרייז • מלחמת הזמן הקרה • פדרציית הכוכבים המאוחדת • צי הכוכבים |  |
| ראו גם | זיכיון מסע בין כוכבים |  |
חניון אגד חולון

| --- | --- |
 מיקום:  חולון
 אתרים סמוכים:  מוזיאון הרכב ההיסטורי, תחנת הרכבת בת ים - קוממיות
 שירות אוטובוסים:  לתל אביב, חולון, בת ים, רמת גן, אזור
 קואורדינטות:  31°59′55″N 34°45′49″E﻿ / ﻿31.998720°N 34.763513°E﻿ / 31.998720; 34.763513
  מפת מיקום  מפה דינמית   (למפת גוש דן מוגדלת) חניון אגד חולון(למפת גוש דן רגילה) חניון אגד חולון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חניון אגד חולון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חניון אגד חולון  he חניון אגד חולוןhe חניון אגד חולוןמפת  __ חולון (in English: Holon)  __ אזור (in English: Area) [‌גוש דן וסביבותיו‌]מצפון: __ תל אביב-יפו (in English: Tel Aviv), __ פארק אריאל שרון (in English: Ariel Sharon Park) ממזרח: __ מועצה אזורית שדות דן (in English: Sdot Dan Regional Council) ממזרח ומדרום: __ ראשון לציון (in English: Rishon LeZion) ממערב: __ בת ים (in English: Bat Yam)  ^ כיום שטחי מקוה ישראל (in English: Mikveh Israel) הם חלק מפארק אריאל שרון   tabBackground:;tabBorder:#aaa;defaultTab:0;
 
מסוף חניון אגד הוא מסוף אוטובוסים בקצה העיר חולון בגבול עם העיר בת ים, המסוף משמש נקודת מוצא לקווי אוטובוס רבים בחולון ומשרת את תושבי חולון ובת ים.
טולווין

טולווין (בספרדית: Tolhuin) היא עיירה בפרובינציית טיירה דל פואגו בארגנטינה. טולווין שוכנת באי הגדול של ארץ האש, על גדות אגם פניאנו, והיא נמצאת במרחק של 105 קילומטרים דרומית לעיר ריו גראנדה ובמרחק של 111 קילומטרים צפונית לעיר אושואיה, המשמשת כבירת הפרובינציה.
היסטוריה

העיירה הוקמה ב-9 באוקטובר 1972 על ידי מושל הפרובינציה באותו זמן במטרה לפתח את התיירות באזור אגם פגננו
מקור שמה של העיירה הוא בשפתם של בני הסלקנם, שישבו באזור בו נמצאת כיום העיירה. השם מורכב מהמילים "טול" ו"ון" ומשמעותו היא "כמו לב".
כלכלה

כלכלת העיירה מסתמכת בעיקר על תיירות וכמו כן על יערנות וכריית כבול.
תחבורה

העיר נמצאת על מסלול הקטע של כביש הלאומי מספר 3 בטיירה דל פואגו. טולווין הוא היישוב היחיד בקטע הכביש הזה בין אושואיה וריו גראנדה.
טנקמאר

| --- | --- |
 לידה:  908
 פטירה:  28 ביולי 938 (בגיל 30 בערך) Eresburg, הרפובליקה הפדרלית של גרמניה 
 
טנקמאר (או טאמו) (908 – 28 ביולי 938) היה בנו הבכור של היינריך הראשון, מלך גרמניה.